hotchpotch/miracl-hf-unified huggingface dataset:
আলজিয়ার্স মেট্রো
আলজিয়ার্স মেট্রো (আরবি: مترو الجزائر العاصمة, ফরাসি: মেতো ডি আলজেরিয়াস), আলজেরিয়া রাজধানী আলজিয়ার্সকে সেবা করছে, এটি 1970 এর দশকের একটি দ্রুত ট্রানজিট সিস্টেম যা শহরটির কারণে জনসাধারণের পরিবহনের প্রয়োজনীয়তা মোকাবেলার জন্য ডিজাইন করা হয়েছে। বৃদ্ধি। 1 9 80 এর দশকে আনুষ্ঠানিকভাবে চালু হয়, 1990-এর দশকে আর্থিক সমস্যা ও নিরাপত্তা সংক্রান্ত সমস্যাগুলির কারণে প্রকল্পটির গতি কমে যায়। প্রকল্প 2003 সালে recommenced।
আলজেরিয়ার রাষ্ট্রপতি আবদেলাজিজ বুটফ্লিকা মেট্রো 31 অক্টোবর ২011 রিবন কাটিয়া উদ্বোধন অনুষ্ঠানটিতে উপস্থিত ছিলেন। [1] [2] এরপর আলজেরিয়ার মেট্রো পরবর্তী দিনগুলিতে 1 নভেম্বর, ২011 তারিখে যাত্রীদের কাছে খোলা হয়, [2] আলজিয়ার্সকে শুধুমাত্র মেট্রো সিস্টেমের জন্য আফ্রিকার দ্বিতীয় রাজধানী শহর (কায়রো পরে) তৈরি করে। [6]
প্রথম লাইনের প্রথম পর্যায়টির মোট খরচ 77 বিলিয়ন ডিজেডেড (900 মিলিয়ন ইউরো) বেড়েছে, যার মধ্যে রয়েছে সিভিল ইঞ্জিনিয়ারিংয়ের জন্য 30 কোটি ডলারের ডিজিডিজি এবং সরঞ্জামের জন্য ডিজেড 47 বিলিয়ন।
২০১৯ বাংলাদেশ প্রিমিয়ার লীগ ফাইনাল
২০১৯ বাংলাদেশ প্রিমিয়ার লীগ ফাইনাল হচ্ছে আসন্ন দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৮ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হবে। এই খেলার মাধ্যমে ২০১৯ বাংলাদেশ প্রিমিয়ার লীগের বিজয়ী দল নির্ধারিত হবে।
এই ম্যাচটি শের-ই-বাংলা জাতীয় ক্রিকেট স্টেডিয়ামে অনুষ্ঠিত হবে। লীগ পর্যায়ের শীর্ষ দুই দল কোয়ালিফায়ার ১-এ একে অপরের মুখোমুখি হবে এবং উক্ত ম্যাচের বিজয়ী দল সরাসরি ফাইনালে প্রবেশ করবে, অন্যদিকে পরাজিত দল এলিমিনেটর ম্যাচের বিজয়ী এবং কোয়ালিফায়ার ২-এ লড়বে; উক্ত ম্যাচে জয়ী দল ফাইনালে প্রবেশ করবে।
ঢেঙ্কানাল জেলা
ঢেঙ্কানাল জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দে) ঢেঙ্কানাল, হিন্দোল, তালচের, পাল লহড়া, আঠমল্লিক, অনুগুল, রেঢ়াখোল নামক ছোটো ছোটো স্বায়ত্তশাসিত রাজ্যগুলি নিয়ে ঢেঙ্কানাল জেলা গঠন করা হয়৷ ৯ই কার্তিক ১৩৫৬ বঙ্গাব্দে(২৬শে অক্টোবর ১৯৪৯ খ্রিস্টাব্দ) রেঢ়াখোল অঞ্চল সম্বলপুর জেলার সাথে যুক্ত করা হয়৷ ১৫ই আশ্বিন ১৩৯৯ বঙ্গাব্দে(২রা অক্টোবর ১৯৯২ খ্রিস্টাব্দে) পূর্বতন ঢেঙ্কানাল জেলাটি থেকে নতুন অনুগুল জেলাটি গঠিত হয় ও অবশিষ্ট অংশ ঢেঙ্কানাল জেলা রূপে আত্মপ্রকাশ পায়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর ঢেঙ্কানাল শহরে অবস্থিত এবং ঢেঙ্কানাল মহকুমা, হিন্দোল মহকুমা ও কামাখ্যানগর মহকুমা নিয়ে গঠিত৷
জনশ্রুতি অনুযায়ী বর্তমান যে অঞ্চলে ঢেঙ্কানাল শহরটি অবস্থিত তা পুরাতনকালে সাভারা জনগোষ্ঠীদের দ্বারা শাসিত হতো৷ সাভারাদের প্রধান শাসক 'ঢেঙ্কা'-এর নাম অনুযায়ী অঞ্চলটির নাম হয় ঢেঙ্কানাল এবং জেলাসদরের নামে জেলাটির নামকরণ করা হয় ঢেঙ্কানাল জেলা৷
"জেলাটির উত্তরে ওড়িশা রাজ্যের কেন্দুঝর জেলা"৷ "জেলাটির উত্তর পূর্বে(ঈশান) ওড়িশা রাজ্যের যাজপুর জেলা"৷ "জেলাটির পূর্বে ওড়িশা রাজ্যের যাজপুর জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কটক জেলা"৷ "জেলাটির দক্ষিণে ওড়িশা রাজ্যের কটক জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের অনুগুল জেলা"৷ "জেলাটির পশ্চিমে ওড়িশা রাজ্যের অনুগুল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের অনুগুল জেলা"৷
জেলাটির আয়তন ৪৪৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৮৬%৷
ঢেঙ্কানাল জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৬৬৮৭৮(২০০১ জনগণনা) ও ১১৯২৮১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৮তম৷ ওড়িশা রাজ্যের ২.৮৪% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ২৪০ ছিলো এবং ২০১১ সালে তা বৃদ্ধি পেয়ে ২৬৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৮০% , যা ১৯৯১-২০১১ সালের ১২.৫৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৭(সমগ্র) এবং শিশু(০-৬ বৎ) লিঙ্গানুপাত ৮৭৭৷
জেলাটির স্বাক্ষরতা হার ৬৯.৪২%(২০০১) তথা ৭৮.৭৬%(২০১১)৷ পুরুষ স্বাক্ষরতার হার ৮০.৫৭%(২০০১) তথা ৮৬.১৮%(২০১১)৷ নারী স্বাক্ষরতার হার ৫৭.৮৯%(২০০১) তথা ৭১.০০% (২০১১)৷ জেলাটিতে শিশুর অনুপাত সমগ্র জনসংখ্যার ১১.৬৬%৷
বাঁকুড়া বিধানসভা কেন্দ্র
বাঁকুড়া (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫২ নং বাঁকুড়া বিধানসভা কেন্দ্রটি বাঁকুড়া পৌরসভা বাঁকুড়া-১ সমষ্টি উন্নয়ন ব্লক এবং জুনেদিয়া, মানকানালী ও পুরান্দরপুর গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।
বাঁকুড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০১২ সালে তৃণমূল কংগ্রেসের বিধায়ক কাশীনাথ মিশ্রের মৃত্যুর কারণে উপনির্বাচন হয়। তৃণমূল কংগ্রেসের মিনতি মিশ্র তার নিকটতম প্রতিদ্বন্দ্বী সিপিআই (এম) এর নিলাঞ্জন দাশগুপ্তকে ১৫,১৩৮ ভোটে পরাজিত করেন।
২০০৬ সালের বিধানসভা নির্বাচনে, সিপিআই (এম) এর পার্থ দে বাঁকুড়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কাশীনাথ মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের কাশীনাথ মিশ্র ২০০১ সালে সিপিআই (এম) এর পার্থ দে কে পরাজিত করেন। সিপিআই (এম) এর পার্থ দে ১৯৯৬ সালে কংগ্রেসের আশিস চক্রবর্তীকে এবং ১৯৯১ এবং ১৯৮৭ সালে কংগ্রেসের কাশীনাথ মিশ্রকে পরাজিত করেন। কংগ্রেসের কাশীনাথ মিশ্র ১৯৮২ সালে সিপিআই (এম) পার্থ দে কে পরাজিত করেন। সিপিআই (এম) এর পার্থ দে ১৯৭৭ সালে জনতা পার্টির আনন্দী কন্ডুকে পরাজিত করেন।
১৯৭২ এবং ১৯৭১ সালে কংগ্রেসের কাশীনাথ মিশ্র জয়ী হন। সিপিআই এর বীরেশ্বর ঘোষ ১৯৬৯ সালে জয়ী হন। কংগ্রেসের এস. মিত্র ১৯৬৭ সালে জয়ী হন। সিপিআই এর অবনী ভট্টাচার্য ১৯৬২ সালে জয়ী হন। ১৯৫৭ সালে বাঁকুড়া যৌথ আসন ছিল। কংগ্রেসের শিশুরাম মণ্ডল এবং অনাথ বন্ধু রায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভার রাখাহরি চ্যাটার্জী জয়ী হন।
টমাস মান (অভিনেতা)
টমাস রেন্ডাল মান জুনিয়র (জন্ম সেপ্টেম্বর ২৭, ১৯৯১) একজন মার্কিন অভিনেতা। "প্রজেক্ট এক্স" (২০১২), "হ্যানসেল অ্যান্ড গ্রেটেল: উইচ হান্টার্স" (২০১৩), "মি অ্যান্ড আর্ল অ্যান্ড দ্য ডায়িং গার্ল" (২০১৫) এবং "কং: স্কাল আইল্যান্ড" (২০১৭) চলচ্চিত্রে তার ভূমিকার জন্য তিনি পরিচিত।
মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন কন্সট্রাকশান প্রজেক্ট ম্যানেজার। অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন।
রিয়াল মাদ্রিদ বালোনসেস্তো
রিয়াল মাদ্রিদ বালোনসেস্তো স্পেনের একটি পেশাদার বাস্কেটবল ক্লাব,যা রিয়াল মাদ্রিদের শাখা।ক্লাবটি ঘরোয়াভাবে লিগা এসিবি এবং ইউরোপে ইউরোলীগে খেলে।
রিয়েল মাদ্রিদ অ্যাথলেটিক অ্যাসোসিয়েশনের ফুটবল ক্লাবের মতো বাস্কেটবল দলটিও স্পেন এবং ইউরোপ উভয় ক্ষেত্রেই সবচেয়ে সফল হয়েছে। রিয়াল মাদ্রিদ দলটি সর্বোচ্চ ৩৪ স্পেনীয় লীগ চ্যাম্পিয়নশিপ জিতেছে, যার মধ্যে রয়েছে একটানা ৭ এবং একটানা ১০ মৌসুম শিরোপা জয়। তারা ২৭ টি স্প্যানীয় কাপ শিরোপা, সর্বোচ্চ ১০ ইউরোলীগ চ্যাম্পিয়নশিপ এবং সর্বোচ্চ ৪ টি সাপোর্তা কাপ শিরোপা জয় করে।
এই দলটির রিয়াল মাদ্রিদ বালোনসেস্তো বি একটি উন্নয়নমূলক দ্বিতীয় দল আছে,যেটি বর্তমানে অপেশাদার চতুর্থ স্তরের লিগা ইবিএতে খেলে।
রিয়াল মাদ্রিদ বালোনসেস্তো ১৯৩১ সালে চালু করা হয়।ফুটবল শাখার মতো রিয়ালের বাস্কেটবল শাখাও স্পেন ও ইউরোপে সবচেয়ে সফল।তাদের সবচেয়ে বেশি ঘরোয়া,ইউরোপীয় এবং বৈশ্বিক শিরোপা আছে।২ মে ২০১৮ তারিখে তারা তাদের দশম ইউরোলীগ শিরোপা বা লা ডেসিমা জয় করে।
গঞ্জাম জেলা
গঞ্জাম জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯শে চৈত্র ১৩৪২ বঙ্গাব্দে (১লা এপ্রিল ১৯৩৬ খ্রিস্টাব্দে) উৎকল সংগঠন গড়ে ওঠির সময় এই জেলাটির আত্মপ্রকাশ ঘটে৷ আবার ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিস্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ গঞ্জাম জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ছত্রপুর শহরে অবস্থিত এবং ব্রহ্মপুর মহকুমা, ভঞ্জনগর মহকুমা, ছত্রপুর মহকুমা নিয়ে গঠিত৷
গঞ্জাম জেলার এই 'গঞ্জাম' নামটি এসেছে 'গঞ্জ-ই-আম' থেকে৷ আরবি এই শব্দের অর্থ বিশ্বের শস্যাগার৷ আবার অন্যমতে ঐ অঞ্চলের মধ্য দিয়ে প্রবাহিত রুশিকুল্য নদীর তীরে অবস্থিত ইউরোপীয়ানদের দ্বারা নির্মিত গঞ্জাম দূর্গের নামে ঐ অঞ্চলের নাম, তবে দূর্গের নাম আগে এসেছে নাকী জায়গার নাম সেই নিয়ে বিবাদ রয়েছে৷
"জেলাটির উত্তরে ওড়িশা রাজ্যের নয়াগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের নয়াগড় জেলা"৷ "জেলাটির পূর্বে ওড়িশা রাজ্যের পুরী জেলা ও ওড়িশা রাজ্যের খোর্দা জেলা"৷ "জেলাটির দক্ষিণে অন্ধ্র প্রদেশ রাজ্যের শ্রীকাকুলাম জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গজপতি জেলা"৷ "জেলাটির পশ্চিমে ওড়িশা রাজ্যের কন্ধমাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কন্ধমাল জেলা"৷ জেলাটির দক্ষিণ পূর্বে(অগ্নি) বঙ্গোপসাগর অবস্থিত৷
জেলাটির আয়তন ৮২০৬ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.২৭%৷
গঞ্জাম জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৩১৬০৬৩৫(২০০১ জনগণনা) ও ৩৫২৯০৩১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১ম৷ ওড়িশা রাজ্যের ৮.৪১% লোক গঞ্জাম জেলাতে বাস করেন৷ জেলার জনঘনত্ব ২০০১ সালে ৩৮৫ ছিলো এবং ২০১১ সালে তা বৃদ্ধি পেয়ে ৪৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৬৬% , যা ১৯৯১-২০১১ সালের ১৬.৮৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৩(সমগ্র) এবং শিশু(০-৬ বৎ) লিঙ্গানুপাত ৯০৮৷
জেলাটির স্বাক্ষরতা হার ৬০.৭৭%(২০০১) তথা ৭১.০৯%(২০১১)৷ পুরুষ স্বাক্ষরতার হার ৭৫.২২%(২০০১) তথা ৮০.৯৯%(২০১১)৷ নারী স্বাক্ষরতার হার ৪৬.৪৪%(২০০১) তথা ৬১.১৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷
বিল লুন্ডি
এরিক ব্যালফোর বিল লুন্ডি (; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন বিল লুন্ডি।
১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডির। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তাঁর দল বিজয়ী হয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডির। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তাঁর একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবাহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল।
প্রথম বিশ্বযুদ্ধে সক্রিয়ভাবে অংশগ্রহণ করেছেন বিললুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে পাসেনডেলে গোলাবর্ষণের কবলে পড়ে নিহত হন তিনি।
১২ সেপ্টেম্বর, ১৯১৭ তারিখে ২৯ বছর বয়সে বেলজিয়ামের পাসেনডেল এলাকায় বিল লুন্ডি’র জীবনাবসান ঘটে।
বিল ব্রাডলি
ওয়াল্টার বিল মরিস ব্রাডলি (; জন্ম: ২ জানুয়ারি, ১৮৭৫ - মৃত্যু: ১৯ জুন, ১৯৪৪) সিডেনহামে জন্মগ্রহণকারী প্রথিতযশা ইংরেজ শৌখিন আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন বিল ব্রাডলি।
১৮৭৫ সালে কেন্টের তৎকালীন অংশ সিডেনহামে বিল ব্রাডলি’র জন্ম। ডালউইচের অ্যালিয়েন্স স্কুলে পড়াশুনো করেছেন বিল ব্রাডলি। বিদ্যালয়ে অধ্যয়নকালীন প্রথম একাদশের পক্ষে ক্রিকেট খেলায় অংশ নিয়েছেন তিনি।
লন্ডন লয়েডসে কাজ করেছেন। ঐ প্রতিষ্ঠানের পক্ষে ক্রিকেট খেলায় অংশগ্রহণ করেন। খেলাকালীন তাঁর ক্রীড়া প্রতিভায় মুগ্ধ হয়ে কেন্টে খেলার প্রস্তাবনা পান। কাউন্টি দলকে নিরাশ করেননি তিনি ও সকলকে বিমোহিত করেন। উইজডেন জানায়, লর্ড হারিসের পর তিনি ১৮৯৫ থেকে ১৯০৩ সময়কালে নিয়মিতভাবে কেন্টের পক্ষে খেলেছিলেন।
১৮৯৫ থেকে ১৯০৩ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে কেন্টের পক্ষে খেলেছিলেন। জুলাই, ১৮৯৫ সালে কেন্টের সদস্যরূপে রেক্টরি ফিল্ডে সমারসেটের বিপক্ষে প্রথম-শ্রেণীর ক্রিকেটে অভিষেক ঘটে বিল ব্রাডলি’র। একই মৌসুমে কাউন্টি ক্যাপ লাভের অধিকারী হন। ১৮৯৯ থেকে ১৯০২ সময়কালে আরও নিয়মিতভাবে দলের পক্ষে খেলতে থাকেন তিনি। এ সময়ে প্রত্যেক মৌসুমে কমপক্ষে ২৩টি প্রথম-শ্রেণীর খেলায় অংশগ্রহণ ছিল তাঁর। কেন্টের পক্ষে সমগ্র খেলোয়াড়ী জীবনে ৫৩৬ উইকেট দখল করেছিলেন তিনি। দশবার খেলায় ১০ উইকেট লাভের কৃতিত্ব প্রদর্শন করেন বিল ব্রাডলি। এছাড়াও তিনবার কাউন্টি দলটির পক্ষে হ্যাট্রিক করেছিলেন।
১৯০০ সালে মৌসুমের সফলতম শৌখিন বোলার ছিলেন তিনি। ১৯.১০ গড়ে ১৫৬ উইকেট দখল করেন। তন্মধ্যে দুইটি হ্যাট্রিকও লাভ করেছিলেন তিনি। নয় মৌসুমে ২২.৬৪ গড়ে ৬২৪ উইকেট পেয়েছিলেন।
কেন্টের পক্ষে ১২৩টি প্রথম-শ্রেণীর খেলায় অংশগ্রহণ করেছেন। এর পাশাপাশি অন্যান্য দলের পক্ষেও খেলেছেন তিনি। জেন্টলম্যান বনাম প্লেয়ার্সের মধ্যকার ছয়টি খেলায় অংশ নিয়েছেন। সেপ্টেম্বর-অক্টোবর, ১৯০৩ সালে কাউন্টি দলের সদস্যরূপে উত্তর আমেরিকা সফরে যান। ফিলাডেলফিয়া জেন্টলম্যানের বিপক্ষে এটিই তাঁর সর্বশেষ প্রথম-শ্রেণীর খেলায় অংশগ্রহণ ছিল। ১৯০৪ সালে ফেনার্সে কেমব্রিজ বিশ্ববিদ্যালয়ের বিপক্ষে জিজেভি ওয়াইগল একাদশের সদস্যরূপে সর্বশেষ প্রথম-শ্রেণীর খেলায় অংশ নিয়েছিলেন বিল ব্রাডলি।
১৮৯৯ সালে সংক্ষিপ্ত আন্তর্জাতিক ক্রিকেট অঙ্গনে দুইটিমাত্র টেস্টে অংশগ্রহণের সুযোগ পেয়েছিলেন বিল ব্রাডলি। ১৮৯৯ সালে দুইটি টেস্টে অংশ নেন। প্রথমটিতে বেশ চমৎকার খেলেন। ওল্ড ট্রাফোর্ডে জো ডার্লিংয়ের নেতৃত্বাধীন সফরকারী অস্ট্রেলিয়ার বিপক্ষে ৫/৬৭ বোলিং পরিসংখ্যান দাঁড় করান। ওভালের দ্বিতীয় টেস্টে কম সফলতা পান।
মাত্র বিশজন ক্রিকেটারের একজনরূপে টেস্ট ক্রিকেটে প্রথম বলেই উইকেট লাভের বিরল কৃতিত্ব প্রদর্শন করেছেন। অস্ট্রেলীয় ফ্রাঙ্ক লেভার তাঁর শিকারে পরিণত হয়েছিলেন।
শক্ত মজবুত গড়নের অধিকারী বিল ব্রাডলি আক্রমণাত্মক ঢংয়ে ডানহাতে ফাস্ট বোলিং করতেন। উচ্চমানের দীর্ঘ দূরত্ব নিয়ে বোলিংয়ে অগ্রসর হতেন তিনি। বলকে পিচে বেশ ওঠাতে পারতেন ও লম্বা স্পেলে বোলিং করতে পারতেন তিনি।
পুরনো ঘরানার নিচেরসারিতে ব্যাটিংয়ে নামতেন। মাত্র ৬.০৯ গড়ে ৯০৬ রান তুলেন। ১৮৯৭ সালে ক্যান্টারবারিতে ইয়র্কশায়ারের বিপক্ষে ব্যক্তিগত সর্বোচ্চ অপরাজিত ৬৭ রানের ইনিংস খেলেছিলেন মাত্র ৪৫ মিনিটে।
৬৯ বছর বয়সে ১৯ জুন, ১৯৪৪ তারিখে ওয়ান্ডসওয়ার্থ কমন এলাকায় বিল ব্রাডলির দেহাবসান ঘটে।
এ এম রিয়াছাত আলী বিশ্বাস
এ.এম. রিয়াছাত আলী ( ১৯ জানুয়ারি ১৯৩২ - ১০ মার্চ ২০১৬) ছিলেন একজন বাংলাদেশী রাজনীতিবিদ এবং পঞ্চম ও অষ্টম জাতীয় সংসদের সদস্য। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন।
রিয়াছাত আলী ১৯৩২ সালের ১৯ জানুয়ারি মঙ্গলবার সাতক্ষীরা জেলার আশাশুনি উপজেলার প্রতাপনগর ইউনিয়নের কুড়িকাহুনিয়া গ্রামে জন্মগ্ৰহণ করেন। তার পিতার নাম আলী বিশ্বাস এবং মাতার নাম রাহিলা খাতুন। নিজ গ্রামে প্রাথমিক শিক্ষা শেষ করে রিয়াছাত পাতাখালী মাদরাসা থেকে ১৯৪৬ সালে অষ্টম ও ১৯৪৮ সালে দাখিল পাস করেন। বাগেরহাটের সোনাতুনিয়া ফাজিল মাদরাসা থেকে আলিম এবং ফাজিল শেষ করেন। পিরোজপুরের নেছারাবাদের সারসিনা দারুসুন্নাত কামিল মাদরাসা থেকে ১৯৫৪ সালে হাদিসের ওপর কামিল ডিগ্ৰি অর্জন করেন।
রিয়াছাত আলী প্রতাপনগর ফাজিল মাদরাসার প্রতিষ্ঠাতা অধ্যক্ষ (১৯৫৮-১৯৬৪) হিসাবে তার কর্ম জীবন শুরু করেন। এরপর ঘুগরাকাটি ফাজিল মাদরাসার প্রিন্সিপাল (১৯৬৫-১৯৬৮) এবং প্রতাপনগর হাইস্কুলের ইংরেজি শিক্ষক (১৯৬৮-১৯৭১) ও ঘুগরাকাটি ফাজিল মাদরাসার অধ্যক্ষ (১৯৭৩-১৯৭৭) হিসাবে দায়িত্ব পালন শেষে আবার প্রতাপনগর ফাজিল মাদরাসার অধ্যক্ষ হিসাবে দায়িত্ব পালন করেন (১৯৭৭-১৯৯৩)।
রিয়াছাত আলী ১৯৫৮ ও ১৯৬৩ সালে প্রতাপনগর ইউনিয়ন পরিষদের সদস্য এবং ১৯৭৭ থেকে ১৯৮৩ সাল পর্যন্ত ইউনিয়নের চেয়ারম্যান হিসাবে দায়িত্ব পালন করেন। তিনি বাংলাদেশ জামায়াতে ইসলামীর শূরা সদস্য (সর্বোচ্চ নীতিনির্ধারণী কমিটি) ছিলেন।
তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী আ. ফ. ম. রুহুল হকের কাছে পরাজিত হন। প্রথমবার নির্বাচিত হওয়ার পর তিনি বস্ত্র মন্ত্রণালয় সংশ্লিষ্ট সংসদীয় স্থায়ী কমিটি ও দ্বিতীয়বার নির্বাচিত হওয়ার পর অর্থ ও স্বরাষ্ট্র মন্ত্রণালয় সংশ্লিষ্ট সংসদীয় স্থায়ী কমিটির সদস্য হিসেবে দায়িত্ব পালন করেন।
১৯৭১ সালে বাংলাদেশের স্বাধীনতা যুদ্ধে শান্তি কমিটির সদস্য হিসেবে রিয়াছাত আলীর বিরুদ্ধে মনবতাবিরোধী অপরাধের অভিযোগ রয়েছে।
২০১৬ সালের ১০ মার্চ বৃহস্পতিবার বেলা ১০টা ৫৮ মিনিটে ৮৪ বছর বয়সে মৃত্যুবরণ করেন।
গজপতি জেলা
গজপতি জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিস্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর পারলাখেমুন্দি শহরে অবস্থিত এবং পারলাখেমুন্দি মহকুমা নিয়ে গঠিত৷
পারলাখেমুন্দি করদ রাজ্যের মহারাজা ও প্রাক্তন রাজাসাহেব শ্রী কৃৃৃৃষ্ণচন্দ্র নারায়ণ গজপতি দেব এর সম্মানে জেলাটির নামকরণ করা হয় গজপতি জেলা৷ তিনি ওড়িশা রাজ্য স্থাপনে ও পারলাখেমুন্দি উপবিভাগ তৈরীর কাজের জন্য স্মরণীয়৷
"জেলাটির উত্তরে ওড়িশা রাজ্যের কন্ধমাল জেলা"৷ "জেলাটির উত্তর পূর্বে(ঈশান) ওড়িশা রাজ্যের গঞ্জাম জেলা"৷ "জেলাটির পূর্বে ওড়িশা রাজ্যের গঞ্জাম জেলা"৷ "জেলাটির দক্ষিণ পূর্বে(অগ্নি), দক্ষিণে ও দক্ষিণ পশ্চিমে(নৈঋত) অন্ধ্রপ্রদেশ রাজ্যের শ্রীকাকুলাম জেলা"৷ "জেলাটির পশ্চিমে ওড়িশা রাজ্যের রায়গড়া জেলা"৷ "জেলাটির উত্তর পশ্চিমে(বায়ু) ওড়িশা রাজ্যের রায়গড়া জেলা"৷
জেলাটির আয়তন ৪৩২৫ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৭৮%৷
গজপতি জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৫১৮৮৩৭(২০০১ জনগণনা) ও ৫৭৭৮১৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৮তম৷ ওড়িশা রাজ্যের ১.৩৮% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ১২০ ছিলো এবং ২০১১ সালে তা বৃদ্ধি পেয়ে ১৩৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৩৭% , যা ১৯৯১-২০১১ সালের ১৪.১০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৪৩(সমগ্র) এবং শিশু(০-৬ বৎ) লিঙ্গানুপাত ৯৬৭৷
জেলাটির স্বাক্ষরতা হার ৪১.২৬%(২০০১) তথা ৫৩.৪৯%(২০১১)৷ পুরুষ স্বাক্ষরতার হার ৫৪.৭১%(২০০১) তথা ৬৪.৩৮%(২০১১)৷ নারী স্বাক্ষরতার হার ২৮.৪২%(২০০১) তথা ৪৩.১৮% (২০১১)৷ জেলাটিতে শিশুর অনুপাত সমগ্র জনসংখ্যার ১৫.০৫%৷
দারাহ সফ জেলা
দারাহ সফ () আফগানিস্তানের সামাঙ্গন প্রদেশের একটি অন্যতম জেলা। এটি বাল্‌খ প্রদেশের সামাঙ্গন শহর থেকে প্রায় ১৩০ কিলোমিটার (৮১ মাইল) এবং মাজার-ই-শরীফ শহর থেকে প্রায় ২০০ কিলোমিটার (১২০ মাইল) দূরে অবস্থিত।
দারাহ সফের একটি বড় পাহাড়ী অংশ চারপাশে ঘিরে রয়েছে, যেখানে ল্যাম নামক এক ধরনের গম উৎপন্ন হয়ে থাকে। দারাহ সফের একটি নদী কালাহ সারকোরি এলাকাটিকে অত্যন্ত সুস্বাদু ও উর্বর করে তুলেছে। দারাহ সফ জেলাটিতে সম্প্রতি দুটি জেলায় বিভক্ত করা হয়েছে ; দারাহ সফ বালা (উপরের উপত্যকা) এবং দারাহ সফ পায়ান (নিম্ন উপত্যকা)।
ঝারসুগুড়া জেলা
ঝারসুগুড়া জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ৬ই পৌষ ১৪০০ বঙ্গাব্দে(২২শে ডিসেম্বর ১৯৯৩ খ্রিস্টাব্দে) পূর্বতন সম্বলপুর জেলাটি থেকে নতুন জেলা ঝারসুগুড়া গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ঝারসুগুড়া শহরে অবস্থিত এবং ঝারসুগুড়া মহকুমা নিয়ে গঠিত৷
পুর্বতন সম্বলপুর জেলার অন্তর্গত এই অঞ্চলটির নাম ছিলো ঝারগুডা৷ সম্বলপুরের চৌহান রাজবংশের প্রতিষ্ঠাতা বলরাম দেব ঘন জঙ্গলাচ্ছাদিত ব্যাঘ্রসংকুল অঞ্চলটিতে নগরপত্তন করেন৷ ঘন জঙ্গলের উপস্থিতির জন্য ঝারগুডা নামটি এসেছে৷ কালক্রমে ঝারগুডা নামটি ঝারসুগুড়া নামে পরিবর্তিত হয়েছে৷ জেলাসদরের নামে জেলাটির নাম রাখা হয়৷
দুর্ভাগ্যবশত এটি ভারতের অন্যতম দারিদ্রপ্রবণ জেলা।
"জেলাটির উত্তরে ওড়িশা রাজ্যের সুন্দরগড় জেলা"৷ "জেলাটির উত্তর পূর্বে(ঈশান), পূর্বে, দক্ষিণ পূর্বে(অগ্নি) ও দক্ষিণে ওড়িশা রাজ্যের সম্বলপুর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের বারগড় জেলা"৷ "জেলাটির পশ্চিমে ছত্তীসগঢ় রাজ্যের রায়গঢ় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের সুন্দরগড় জেলা"৷
জেলাটির আয়তন ২১১৪ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৩৫%৷
ঝারসুগুড়া জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ৫০৯৭১৬(২০০১ জনগণনা) ও ৫৭৯৫০৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৭তম৷ ওড়িশা রাজ্যের ১.৩৮% লোক ঝারসুগুড়া জেলাতে বাস করেন৷ জেলার জনঘনত্ব ২০০১ সালে ২৪১ ছিলো এবং ২০১১ সালে তা বৃদ্ধি পেয়ে ২৭৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৬৯% , যা ১৯৯১-২০১১ সালের ১৫.২৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৫৩(সমগ্র) এবং শিশু(০-৬ বৎ) লিঙ্গানুপাত ৯৪৩৷
জেলাটির স্বাক্ষরতা হার ৭০.৫৫%(২০০১) তথা ৭৮.৮৬%(২০১১)৷ পুরুষ স্বাক্ষরতার হার ৮২.০৮%(২০০১) তথা ৮৬.৬১%(২০১১)৷ নারী স্বাক্ষরতার হার ৫৮.৩৬%(২০০১) তথা ৭০.৭৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৮%৷
যাজপুর জেলা
যাজপুর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন যাজপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর যাজপুর শহরে অবস্থিত এবং যাজপুর মহকুমা নিয়ে গঠিত৷
খ্রিস্টীয় দশম শতকের সোমবংশীয় রাজা 'যযাতি কেশরী' এর নাম অনুযায়ী সদরটির নামকরণ করা হয় যাজপুর এবং জেলাসদরের নামে সমগ্র জেলাটির নাম রাখা হয়৷ পুরাতন তথ্য থেকে পাওয়া যায় জায়গাটি আগে বিরজা বা বিরজাক্ষেত্র নামে পরিচিত ছিলো৷
"জেলাটির উত্তরে ওড়িশা রাজ্যের কেন্দুঝর জেলা"৷ "জেলাটির উত্তর পূর্বে(ঈশান) ওড়িশা রাজ্যের ভদ্রক জেলা"৷ "জেলাটির পূর্বে ওড়িশা রাজ্যের ভদ্রক জেলা ও ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা"৷ "জেলাটির দক্ষিণে ওড়িশা রাজ্যের কটক জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা"৷ "জেলাটির পশ্চিমে ওড়িশা রাজ্যের ঢেঙ্কানাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের ঢেঙ্কানাল জেলা"৷
জেলাটির আয়তন ২৮৯৯ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৬%৷
যাজপুর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৬২৪৩৪১(২০০১ জনগণনা) ও ১৮২৭১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৭ম৷ ওড়িশা রাজ্যের ৪.৩৫% লোক যাজপুর জেলাতে বাস করেন৷ জেলার জনঘনত্ব ২০০১ সালে ৫৬০ ছিলো এবং ২০১১ সালে তা বৃদ্ধি পেয়ে ৬৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৪৯% , যা ১৯৯১-২০১১ সালের ১৭.১৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৩(সমগ্র) এবং শিশু(০-৬ বৎ) লিঙ্গানুপাত ৯২৬৷
জেলাটির স্বাক্ষরতা হার ৭১.৪৪%(২০০১) তথা ৮০.১৩%(২০১১)৷ পুরুষ স্বাক্ষরতার হার ৮১.৮৯%(২০০১) তথা ৮৬.৮৪%(২০১১)৷ নারী স্বাক্ষরতার হার ৬০.৭৬%(২০০১) তথা ৭৩.২৯% (২০১১)৷ জেলাটিতে শিশুর অনুপাত সমগ্র জনসংখ্যার ১১.৮৭%৷
চিরস্থায়ী বন্দোবস্ত
চিরস্থায়ী বন্দোবস্ত  ১৭৯৩ সালে কর্নওয়ালিস প্রশাসন কর্তৃক ইস্ট ইন্ডিয়া কোম্পানি সরকার ও বাংলার ভূমি মালিকদের (সকল শ্রেণির জমিদার ও স্বতন্ত্র তালুকদারদের) মধ্যে সম্পাদিত একটি স্থায়ী চুক্তি। এ চুক্তির আওতায় জমিদার উপনিবেশিক রাষ্ট্রব্যবস্থায় ভূ-সম্পত্তির নিরঙ্কুশ স্বত্বাধিকারী হন। জমির স্বত্বাধিকারী হওয়া ছাড়াও জমিদারগণ স্বত্বাধিকারের সুবিধার সাথে চিরস্থায়ীভাবে অপরিবর্তনীয় এক নির্ধারিত হারের রাজস্বে জমিদারিস্বত্ব লাভ করেন। চুক্তির আওতায় জমিদারদের কাছে সরকারের রাজস্ব-দাবি বৃদ্ধির পথ রুদ্ধ হয়ে গেলেও জমিদারদের তরফ থেকে প্রজাদের ওপর রাজস্বের দাবি বৃদ্ধির ক্ষেত্রে কোনো বিধিনিষেধ আরোপিত হয় নি। জমিদারদের জমি বিক্রয়, বন্ধক, দান ইত্যাদি উপায়ে অবাধে হস্তান্তরের অধিকার থাকলেও তাদের প্রজা বা রায়তদের সে অধিকার দেওয়া হয় নি। নিয়মিত খাজনা পরিশোধ সাপেক্ষে উত্তরাধিকারক্রমে জমির মালিক থাকার প্রথাগত অধিকার রায়তদের থাকলেও জমি হস্তান্তরের অধিকার তাদের ছিল না। সরকারের বেলায় জমিদারদের অবশ্য একটি দায়দায়িত্ব কঠোরভাবে পালনীয় ছিল। সেটি হচ্ছে নিয়মিত সরকারের রাজস্ব দাবি পরিশোধ করা। জমিদারগণকে এ মর্মে হুঁশিয়ার করে দেওয়া হয় যে, তাদের কেউ নির্ধারিত তারিখে কিস্তি পরিশোধে ব্যর্থ হলে খেলাপি ব্যক্তির সকল জমি বা বকেয়া দাবি পূরণের উপযোগী জমি নিলামে বিক্রয় করা হবে।
জগৎসিংহপুর জেলা
জগৎসিংহপুর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন জগৎসিংহপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর জগৎসিংহপুর শহরে অবস্থিত এবং জগৎসিংহপুর মহকুমা নিয়ে গঠিত৷
ব্রিটিশ ইস্ট ইন্ডিয়া কোম্পানির আগমনের পুর্বে জগৎসিংহপুর শহরটি হরিহরপুর নামে প্রসিদ্ধ ছিলো৷ পরবর্তীকালে ওড়িশাতে মারাঠা সাম্রাজ্যের পত্তন ঘটলে তারা ১১৫৫ বঙ্গাব্দে(১৭৪৮ খ্রিস্টাব্দে) এই অঞ্চলে কর আদায়ের জন্য জগৎ সিংহ-কে নিয়োগ করেন৷ বহুবছর কোনো বিরোধ বা প্রজাবিদ্রোহ ব্যাতিরেকে তিনি কর আদায়ে সফল হন৷ তার সুশাসনের জন্য হরিহরপুর ধীরে ধীরে জগৎসিংহপুর নাম ধারণ করে৷
"জেলাটির উত্তরে ওড়িশা রাজ্যের কেন্দ্রাপড়া জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের পুরী জেলা"৷ "জেলাটির পশ্চিমে ওড়িশা রাজ্যের কটক জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কটক জেলা"৷ জেলাটির দক্ষিণ ও পশ্চিমাংশে বঙ্গোপসাগর অবস্থিত৷
জেলাটির আয়তন ১৬৬৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.০৭%৷
জগৎসিংহপুর জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৫৭৬২৯(২০০১ জনগণনা) ও ১১৩৬৯৭১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৯তম৷ ওড়িশা রাজ্যের ২.৭১% লোক জগৎসিংহপুর জেলাতে বাস করেন৷ জেলার জনঘনত্ব ২০০১ সালে ৬৩৪ ছিলো এবং ২০১১ সালে তা বৃদ্ধি পেয়ে ৬৮২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ৭.৫০% , যা ১৯৯১-২০১১ সালের ১৩.২৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬৮(সমগ্র) এবং শিশু(০-৬ বৎ) লিঙ্গানুপাত ৯২৯৷
জেলাটির স্বাক্ষরতা হার ৭৯.০৮%(২০০১) তথা ৮৬.৫৯%(২০১১)৷ পুরুষ স্বাক্ষরতার হার ৮৮.৫৫%(২০০১) তথা ৯২.৩৮%(২০১১)৷ নারী স্বাক্ষরতার হার ৬৯.২৮%(২০০১) তথা ৮০.৬৩% (২০১১)৷ জেলাটিতে শিশুর অনুপাত সমগ্র জনসংখ্যার ৯.৭০%৷
খোর্দ্ধা জেলা
খোর্দ্ধা জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন পুরী জেলা থেকে নতুন খোর্দ্ধা জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর খোর্দ্ধা শহরে অবস্থিত এবং ভুবনেশ্বর মহকুমা ও খোর্দ্ধা মহকুমা নিয়ে গঠিত৷
১৪০৭ বঙ্গাব্দে(২০০০খ্রিস্টাব্দে) খুর্দা জেলাটির নাম পরিবর্তন করে খোর্দ্ধা রাখা হয়৷ এর আগে অবধি জেলাসদর খুর্দ্ধা শহরের পোশাকি নাম জজারসিংহ কুরাদা৷ জনশ্রুতি অনুযায়ী দুটি ওড়িয়া শব্দ 'খুড়' ও 'ধার' মিলে তৈরী এই নাম যার অর্থ ধারালো অস্ত্র৷ এ অঞ্চলের যোদ্ধাদের শৌর্যের ওপর ভিত্তি করে এরূপ নাম এসেছে বলে অনুমেয়৷
"জেলাটির উত্তরে ওড়িশা রাজ্যের কটক জেলা"৷ "জেলাটির উত্তর পূর্বে(ঈশান) ওড়িশা রাজ্যের কটক জেলা"৷ "জেলাটির পূর্বে ওড়িশা রাজ্যের কটক জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের পুরী জেলা"৷ "জেলাটির দক্ষিণে ওড়িশা রাজ্যের পুরী জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের নয়াগড় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের নয়াগড় জেলা"৷
জেলাটির আয়তন ২৮১৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮১%৷
খোর্দ্ধা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৮৭৭৩৯৫(২০০১ জনগণনা) ও ২২৫১৬৭৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৫ম৷ ওড়িশা রাজ্যের ৫.৩৬% লোক খোর্দ্ধা জেলাতে বাস করেন৷ জেলার জনঘনত্ব ২০০১ সালে ৬৬৭ ছিলো এবং ২০১১ সালে তা বৃদ্ধি পেয়ে ৮০০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.৯৪% , যা ১৯৯১-২০১১ সালের ২৪.৯৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯২৯(সমগ্র) এবং শিশু(০-৬ বৎ) লিঙ্গানুপাত ৯১৬৷
জেলাটির স্বাক্ষরতা হার ৭৯.৫৯%(২০০১) তথা ৮৬.৮৮%(২০১১)৷ পুরুষ স্বাক্ষরতার হার ৮৭.৯০%(২০০১) তথা ৯১.৭৮%(২০১১)৷ নারী স্বাক্ষরতার হার ৭০.৩৬%(২০০১) তথা ৮১.৬১% (২০১১)৷ জেলাটিতে শিশুর অনুপাত সমগ্র জনসংখ্যার ১০.৫৪%৷
বিশ্বনাথ বসু
বিশ্বনাথ বসু একজন প্রতিভাশালী বাঙালি অভিনেতা যিনি একটি দীর্ঘ সময় ধরে বাংলা চলচ্চিত্র ইন্ডাস্ট্রিতেকাজ করে আসছেন।চলচ্চিত্রে অভনয় করার পাশাপাশি বিশ্বনাথ বহু জনপ্রিয় বাংলা টেলিভিশন ধারাবাহিকে কাজ করেন।
দমন ও দিউয়ের জেলাসমূহের তালিকা
কেন্দ্রশাসিত অঞ্চল দমন ও দিউ দুটি জেলা নিয়ে গঠিত:
গোল্ডেন গ্লোব পুরস্কার (সেরা মৌলিক সুর)
সেরা মৌলিক সুরের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চিত্রনাট্যের জন্য প্রদান করা হয়। ১৯৪৮ সালে ৫ম গোল্ডন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। ১৯৫৩ থেকে ১৯৫৮ সালের চলচ্চিত্রের জন্য কোন পুরস্কার প্রদান করা হয় নি এবং ১৯৪৭ ও ১৯৪৮ সালের বিজয়ীদের বাইরে কোন মনোনীতদের নাম পাওয়া যায় নি।
মাক্স স্টাইনার "লাইফ উইথ ফাদার" চলচ্চিত্রের সুর রচনার জন্য প্রথমবার এই পুরস্কার জিতেন। "ফার্স্ট ম্যান" (২০১৮)-এর জন্য পুরস্কার বিজয়ী জাস্টিন হারউইৎজ এই বিভাগে সবচেয়ে সাম্প্রতিক পুরস্কার বিজয়ী।
পুদুচেরির জেলাসমূহের তালিকা
পুদুচেরি, ভারতের একটি কেন্দ্রশাসিত অঞ্চল। এতে চারটি প্রশাসনিক বিভাগ রয়েছে: চারটি জেলা, যেমন। পন্ডিচেরী, মাহে, ইয়ানাম ও কারাইকাল। ১৯৫৪ সালে ফরাসি ভারতের অঞ্চলগুলি ভারতের কাছে স্থানান্তরিত হবার পর পুদুচেরি একটি কেন্দ্রীয় অঞ্চল হিসাবে সংগঠিত হয়। সবকটি জেলা ফরাসি ভারতে সীমানা বজায় রেখেছে।
গোল্ডেন গ্লোব পুরস্কার (সেরা মৌলিক গান)
সেরা মৌলিক গানের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৬২ সাল থেকে এই চলচ্চিত্র পুরস্কার প্রদান করা হয়ে আসছে।
ফিরোজ নাখচির জেলা
ফিরোজ নাখচির জেলা আফগানিস্তানের সামাঙ্গন প্রদেশের একটি অন্যতম জেলা। এটি প্রাথমিকভাবে বাল্‌খ প্রদেশের অধিনে গঠিত হয়েছিল এবং ২০০৫ সালে সামাঙ্গন প্রদেশের জেলা হিসেবে স্থানান্তরিত করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
হযরতি সুলতান জেলা
হযরতি সুলতান জেলা আফগানিস্তানের সামাঙ্গন প্রদেশের একটি অন্যতম জেলা। এটি স্থানীয়ভাবে আজরাত সুলতান নামেও পরিচিত। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
খুরম ওয়া সারবাগ জেলা
খুরম ওয়া সারবাগ জেলা আফগানিস্তানের সামাঙ্গন প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
রুয়ি দু আব জেলা
রুয়ি দু আব জেলা উত্তর আফগানিস্তানের সামাঙ্গন প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
বালখাব জেলা
বালখাব () আফগানিস্তানের সারে পোল প্রদেশের একটি অন্যতম জেলা। জেলাটি বালখাব গ্রামকে কেন্দ্র করে আসন গড়ে উঠেছে। এছাড়াও এটি তারখজ নামেও পরিচিত। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
এই এলাকাটিতে মূলত কয়লা খননের কাজ করা হয়। সার-ই পোল প্রদেশের বালখাব জেলার একটি বৃহৎ তামার খনি গচ্ছিত রয়েছে। জিএসএর প্রকাশিত একটি প্রতিবেদন অনুযায়ী, এখানে নতুন তামার আবিষ্কার কাবুলের দক্ষিণ-পূর্ব লোগার প্রদেশের বর্তমান এনাক তামার ঘাটির চেয়ে বড় বলে মনে করা হয়।
গোসফান্দি জেলা
গোসফান্দি জেলা আফগানিস্তানের সারে পোল প্রদেশের একটি অন্যতম জেলা। ১৯৯০ এর দশকের তালেবানদের ক্ষমতায়নের পরবর্তী সময়ে জেলাটিতে পাঁচ বার গণহত্যার শিকার হয়েছিল যার মধ্যে প্রায় ৯৬ জনের প্রাণহানি হয়।
এম. সাখাওয়াত হোসেন
ব্রিগেডিয়ার জেনারেল এম সাখাওয়াত হোসেন একজন বাংলাদেশী সামরিক ব্যক্তিত্ব, বুদ্ধিজীবি, লেখক ও বাংলাদেশের সাবেক নির্বাচন কমিশনার। তিনি ২০০৭ - ২০১২ সাল পর্যন্ত বাংলাদেশ নির্বাচন কমিশনের কমিশনার ছিলেন। তিনি বাংলাদেশ সেনাবাহিনীর একজন অবসর প্রাপ্ত ব্রিগেডিয়ার জেনারেল। তিনি বিভিন্ন দেশী ও বিদেশী পত্রিকায় কলাম লেখেন। তাছাডা তিনি ২০টির অধিক বই লিখেছেন।
সাখাওয়াত হোসেন ১৯৪৮ সালের ১লা ফেব্রুয়ারি বাংলাদেশের বরিশাল জেলায় এক মুসলিম পরিবারে জন্মগ্রহন করেন। তেজগাও সরকারি প্রাথমিক বিদ্যালয়ে প্রাথমিক শিক্ষা শুরু করেন। তিনি করাচি থেকে ১৯৬৩ সালে এসএসসি ও ১৯৬৫ সালে করাচির ইসলামিয়া বিজ্ঞান কলেজ থেকে এইচএসসি পাশ করেন। করাচি বিশ্ববিদ্যালয়ে আন্তর্জাতিক সম্পর্ক বিভাগে অধ্যায়ন কালে সেনাবাহিনীতে যোগ দেন, ১৯৬৬ সালে কশিমন লাভ করেন এবং ১৯৭১ সাল পর্যন্ত তিনি শিয়ালকোটে ছিলেন।
সাখাওয়াত হোসেন ১৯৬৬ সালে পাকিস্তান সেনাবাহিনীতে যোগ দেন। ১৯৭১ সালে বাংলাদেশ স্বাধীন হলে ১৯৭৩ সালে তিনি বাংলাদেশে ফিরে আসেন এবং বাংলাদেশ সেনাবাহিনীতে মেজর পদে কুমিল্লা সেনানিবাসে যোগ দেন।
তিনি বাংলাদেশের সর্ববৃহৎ বানিজ্যিক ব্যাংক সোনালি ব্যাংকের পরিচালনা পর্ষদের সদস্য হিসাবে দ্বায়িত্ব পালন করেন দুই বছর।
চাকরী ও নির্বাচন কমিশন থেকে অবসরের পর তিনি জাতীয় নিরাপত্তা ও প্রতিরক্ষা বিষয়ে গবেষণার কাজ করছেন। তিনি জাতীয় ও আন্তর্জাতিক পত্রিকার কলামলিস্ট এবং নিরাপত্তা বিশ্লেষক।
ব্রায়ান সেলার্স
আর্থার ব্রায়ান সেলার্স (; জন্ম: ৫ মার্চ, ১৯০৭ - মৃত্যু: ২০ ফেব্রুয়ারি, ১৯৮১) ইয়র্কশায়ারের কেইলে এলাকায় জন্মগ্রহণকারী বিখ্যাত প্রথম-শ্রেণীর ইংরেজ শৌখিন ক্রিকেট তারকা ও অধিনায়ক ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফ-ব্রেক বোলিংয়ে পারদর্শীতা দেখিয়েছেন ব্রায়ান সেলার্স।
ইয়র্কশায়ারের কেইলে এলাকায় ব্রায়ান সেলার্সের জন্ম। মাঝারিসারির ডানহাতি ব্যাটসম্যান হিসেবে মাঝারিমানের বিনোদনধর্মী ক্রিকেট খেলা প্রদর্শন করতেন তিনি। ১৯৩২ থেকে ১৯৪৮ সাল পর্যন্ত প্রথম-শ্রেণীর ক্রিকেট জীবন চলমান ছিল তাঁর। এ সময়ে ৩৩৪টি প্রথম-শ্রেণীর খেলায় অংশগ্রহণ করেছিলেন তিনি।
দ্বিতীয় বিশ্বযুদ্ধের আগে-পাছের প্রায় পুরোটা সময় ইয়র্কশায়ারের সফলতম অধিনায়করূপে কাটিয়েছেন। ১৯৩২ সাল থেকে কাউন্টি দলটিতে নিয়মিতভাবে খেলতে থাকেন। ১৯৩৬ সালে কেমব্রিজ বিশ্ববিদ্যালয়ের বিপক্ষে ব্যক্তিগত সর্বোচ্চ ২০৪ রান তুলেছিলেন। এটিই ইয়র্কশায়ারের পক্ষে অংশগ্রহণকারী শৌখিন খেলোয়াড়দের মধ্যে একমাত্র দ্বি-শতরানের ঘটনা ছিল।
উদ্বোধনী মৌসুম থেকে প্রায়শঃই দলের নিয়মিত অধিনায়ক ফ্রাঙ্ক গ্রীনউডের অনুপস্থিতিতে অধিনায়কত্ব করতেন ব্রায়ান সেলার্স। ঐ মৌসুম শেষে গ্রীনউড অধিনায়কত্ব থেকে পদত্যাগ করলে ১৯৩৩ সালে ব্রায়ান সেলার্সকে দলনেতা হিসেবে মনোনীত করা হয়। ১৯৪৮ সালে অবসর গ্রহণের পূর্ব-পর্যন্ত এ দায়িত্বে নিয়োজিত ছিলেন তিনি। সর্বমোট দশ মৌসুম ইয়র্কশায়ার দলের অধিনায়কের দায়িত্বে ছিলেন। এ সময়ে ছয়বার ইয়র্কশায়ার দল কাউন্টি চ্যাম্পিয়নশীপের শিরোপা বিজয়ে সক্ষমতা দেখায়। এরফলে সর্বকালের সেরা সফলতম ইয়র্কশায়ার অধিনায়কের তালিকায় তিনি অন্তর্ভূক্ত হন। তাঁর তুলনায় কেবলমাত্র প্রতিদ্বন্দ্বী হিসেবে লর্ড হক ও স্টুয়ার্ট সারিজ এগিয়ে রয়েছেন। তাঁর নেতৃত্বাধীন ইয়র্কশায়ার দলটিতে তখন হার্বার্ট সাটক্লিফ, লিওনার্ড হাটন, হেডলি ভেরিটি, বিল বোস ও মরিস লেল্যান্ডের ন্যায় বিখ্যাত ইংরেজ ক্রিকেট তারকা খেলোয়াড়দের অংশগ্রহণ ছিল।
১৯৩৯ সাল পর্যন্ত একাধারে তিন বছর ইয়র্কশায়ারের চ্যাম্পিয়নশীপ শিরোপা বিজয়ে নেতৃত্বদানের স্বীকৃতিস্বরূপ ১৯৪০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ব্রায়ান সেলার্স।
খুবই প্রতিদ্বন্দ্বিতাপূর্ণ পরিবেশ গড়ে তুলতেন তিনি। সেলক্ষ্যে মাঠে বেশ নজির স্থাপন করতেন। উইকেটের কাছাকাছি এলাকায় ফিল্ডিং করতেন। তবে ব্যাট হাতে মাঝারিমানের খেলা প্রদর্শন করতেন তিনি। ত্রিশোর্ধ্ব খেলায় অংশ নিলেও মাত্র তিনবার এক মৌসুমে সহস্রাধিক রান তুলতে পেরেছিলেন। সমগ্র খেলোয়াড়ী জীবনে মাত্র চারবার শতরানের সন্ধান পেয়েছিলেন তিনি। তবে, দলের প্রয়োজনে ঠিকই রান সংগ্রহের দিকে ধাবিত হতেন।
ক্রিকেট খেলা থেকে অবসর গ্রহণের পর ইয়র্কশায়ার ক্লাবের প্রথিতযশা প্রশাসকের ভূমিকায় অবতীর্ণ হয়েছিলেন তিনি। খেলোয়াড়ী জীবনকালসহ অবসর পরবর্তীকালে ব্রায়ান সেলার্স ১৯৩৮ থেকে ১৯৫৫ সাল পর্যন্ত ইংল্যান্ডের টেস্ট দল নির্বাচকমণ্ডলীর দায়িত্ব পালন করেছেন। অবসর গ্রহণের পর ইয়র্কশায়ারের পরিচালনা পরিষদের সদস্য ছিলেন। ১৯৬০ ও ১৯৭০-এর দশকের শুরুতে সংঘটিত ক্লাবের বিভিন্ন বিতর্কিত বিষয়ের সমাধান সুদক্ষভাবে সম্পন্ন করেন।
২০ ফেব্রুয়ারি, ১৯৮১ তারিখে বিংলের এল্ডউইকে ৭৪ বছর বয়সে ব্রায়ান সেলার্সের দেহাবসান ঘটে।
ফণীন্দ্রনাথ গুপ্ত
ফণীন্দ্রনাথ গুপ্ত (মৃত্যু: চৈত্র ১৩৪১ বঙ্গাব্দ) বাংলার অন্যতম দেশভক্ত ব্যবসায়ী। তাকে ভারতের শিল্পস্থাপনার অধিনায়কও বলা হয়। তিনি ভারতে দেশি প্রযুক্তিতে ঝর্ণা কলম তৈরির কারখানার পথপ্রদর্শক। তিনিই প্রথম দেশি প্রযুক্তিতে ঝর্ণা কলম তৈরির কারখানা করে ব্যবসা শুরু করেন। পরবর্তীতে এটি এফ এন কোম্পানি এন্ড পেন্সিল ফ্যাক্টরি নামে বিখ্যাত হয়।
ফণীন্দ্রনাথ কলকাতার বিখ্যাত গুপ্তু বা গুপ্ত পরিবারের সন্তান ছিলেন। তার পিতামহ দ্বারকানাথ গুপ্ত ছিলেন কলকাতা মেডিকাল কলেজের প্রথম বর্ষের ছাত্র, আধুনিক ভারতের প্রথম শব ব্যবচ্ছেদে মধুসূদন গুপ্তের সহকারী ও ম্যালেরিয়ার বিখ্যাত স্বনামধন্য ওষুধ 'ডি গুপ্তু'র আবিষ্কারক। তার পিতা গোপালচন্দ্র গুপ্ত ছিলেন শিল্পপতি। ফণীন্দ্রনাথ গুপ্ত
প্রেসিডেন্সী কলেজে বি.এ. পড়েন।
পড়াশোনা শেষ করে তিনি প্রসিদ্ধব্যবসায়ী ডি. গুপ্তের কোম্পানীতে কিছুদিন ব্যবসায়ে শিক্ষানবীশী করেন। এরপর ১৯০৫-০৬ খ্রী.স্বদেশী আন্দোলনের সময় দেশী কলম, নিব ও পেন্সিলের কারখানা স্থাপন করে এই ব্যবসায়ে উন্নতি করেন। ভারতবর্ষে ফাউন্টেন পেন তৈরির কাজে তাকে পথপ্রদর্শক বলা যায়। তিনি এফ. এন.গুপ্ত নামে বেশি প্রসিদ্ধ ছিলেন। ১৯০৮ সালে তিনি বাংলার শিল্পপতি, সরকারী আমলা, শিক্ষাবিদ ও চিন্তবিদদের নিয়ে বাংলার উন্নতিকল্পে বেঙ্গল ইনিশিয়েটিভ নামে একটি মঞ্চ গঠন করেন। তাতে সদস্য ছিলেন আচার্য প্রফুল্লচন্দ্র রায় ও দাদাভাই নৌরজী।
ফণীন্দ্রনাথ গুপ্ত অন্যান্য বিপ্লবীদের মতো সরাসরি স্বদেশী আন্দোলনে না নেমে একটু অন্যভাবে স্বদেশী আন্দোলনে নিজেকে আত্মনিয়োগ করেন। বাংলাকে স্বয়ংসম্পূর্ণ করার কথা ভেবে বাংলায় দেশীয় কারখানা স্থাপন করার প্রয়োজন অনুধাবন করেন। প্রথমে পেন-পেন্সিল, নিবের কারখানা স্থাপন করেন এবং ১৯০৫ সালে মাত্র কুড়ি বছর বয়সে নিজের বাড়িতেই পেনের কারখানা স্থাপন করেন। পরে ১৯১০ সালে বেলেঘাটায় আরো বৃহৎ আকারে কারখানা গড়ে তোলেন। ১৯২৫ সালে মহাত্মা গান্ধী কলকাতায় থাকাকালীন তাঁর কারখানা পরিদর্শন করেন এবং তাঁর স্বদেশী আন্দোলনের ভাবমূর্তির জন্য ভূয়সী প্রসংশা জানান।
শেখ মোহাম্মদ আবদুল্লাহ
অ্যাডভোকেট শেখ মোহাম্মদ আবদুল্লাহ একজন বাংলাদেশি রাজনীতিবিদ এবং শেখ হাসিনার চতুর্থ মন্ত্রীসভার ধর্ম বিষয়ক মন্ত্রণালয়ের দায়িত্বপ্রাপ্ত প্রতিমন্ত্রী।
আবদুল্লাহ প্রথমে ইসলামিক ফাউন্ডেশন বাংলাদেশের বোর্ড অব গভর্নরস-এর সদস্য ও পরবর্তিতে উক্ত বোর্ডের চেয়ারম্যান নিযুক্ত হন।
আবদুল্লাহ বাংলাদেশ আওয়ামী লীগের কেন্দ্রীয় কমিটির ধর্ম বিষয়ক সম্পাদক হিসেবে দায়িত্ব পালন করছেন। ২০১৮ সালে একাদশ জাতীয় সংসদ নির্বাচনে আওয়ামী লীগ সভাপতি শেখ হাসিনা গোপালগঞ্জ-৩ আসন থেকে প্রতিদ্বন্দ্বিতা করেন। আবদুল্লাহ এ আসনে শেখ হাসিনার পক্ষে নির্বাচন পরিচালনার দায়িত্ব পালন করেন। এছাড়া ধর্ম বিষয়ক সম্পাদক হিসেবে তিনি আওয়ামী লীগের সাথে হেফাজতে ইসলাম বাংলাদেশসহ বিভিন্ন ধর্মভিত্তিক দলসমূহের সম্পর্কন্নোয়ন এবং কওমি মাদরাসার সনদ স্বীকৃতির পেছনে ভূমিকা পালন করেন।
একাদশ জাতীয় সংসদ নির্বাচনের পর আওয়ামী লীগ সরকার গঠন করলে তিনি ৭ জানুয়ারি ২০১৯ সালে শেখ হাসিনার চতুর্থ মন্ত্রীসভায় টেকনোক্র্যাট কোটায় ধর্ম বিষয়ক মন্ত্রণালয়ের প্রতিমন্ত্রীর দায়িত্ব পান।
আ স্টার ইজ বর্ন (১৯৩৭-এর চলচ্চিত্র)
আ স্টার ইজ বর্ন () হল ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র। ছবিটি প্রযোজনা করেছেন ডেভিড ও. সেলৎসনিক এবং পরিচালনা করেছেন উইলিয়াম এ. ওয়েলম্যান। এটি রচনা করেছেন ওয়েলম্যান, রবার্ট কারসন, ডরোথি পার্কার ও অ্যালান ক্যামবেল এবং এতে শ্রেষ্ঠাংশে অভিনয় করেছেন জ্যানেট গেনর ও ফ্রেড্রিক মার্চ। অন্যান্য পার্শ্ব চরিত্রে অভিনয় করেছেন আদলফ মেঞ্জু, মে রবসন, অ্যান্ডি ডেভিন, লিওনেল স্ট্যান্ডার ও ওয়েন মুর।
চলচ্চিত্রটি ১০ম একাডেমি পুরস্কারে সাতটি বিভাগে মনোনয়ন লাভ করে এবং শ্রেষ্ঠ কাহিনী বিভাগে একটি পুরস্কার লাভ করে এবং একটি বিশেষ পুরস্কার লাভ করে। এটি চারবার পুনর্নির্মিত হয়েছে, প্রথমবার "১৯৫৪ সালে", দ্বিতীয়বার "১৯৭৬ সালে", তৃতীয়বার ২০১৩ সালে আশিকি টু নামে এবং চতুর্থবার "২০১৮ সালে"।
জ্যাক ম্যাকব্রায়ান
জন জ্যাক ক্রফোর্ড উইলিয়াম ম্যাকব্রায়ান (; জন্ম: ২২ জুলাই, ১৮৯২ - মৃত্যু: ১৪ জুলাই, ১৯৮৩) উইল্টশায়ারের বক্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন জ্যাক ম্যাকব্রায়ান। দলে তিনি মূলতঃ ডানহাতি ব্যাটসম্যান হিসেবে খেলতেন।
এক্সটার স্কুলে অধ্যয়ন করেছেন তিনি। সেখানেই ক্রিকেট খেলায় হাতেখড়ি হয় তাঁর। ১৯১১ সালে বিদ্যালয় দলের অধিনায়কের দায়িত্ব পেয়েছিলেন। বিদ্যালয় জীবন শেষে সমারসেট লাইট ইনফ্যান্ট্রিতে যোগদান করেন।
১৯১৪ সালে প্রথম বিশ্বযুদ্ধ শুরু হবার একমাস পরই কেতুর যুদ্ধে গুরুতরভাবে আহত হন ও পরবর্তীতে ধৃত হন। যুদ্ধের বাদ-বাকী সময় যুদ্ধবন্দী হিসেবে আটক ছিলেন। যুদ্ধের পর তিনি ছাড়া পান ও ক্যামব্রিজের জেসাস কলেজে ভর্তি হন। ১৯২০ সালে ক্রিকেট খেলায় ব্লু লাভ করেন।
১৯১১ থেকে ১৯৩৬ সময়কালে সমারসেট দলের পক্ষে কাউন্টি ক্রিকেটে অংশগ্রহণ করেছিলেন তিনি। এ সময়কালে দশ সহস্রাধিক প্রথম-শ্রেণীর রান তুলতে পেরেছিলেন জ্যাক ম্যাকব্রায়ান। এছাড়াও, কেমব্রিজ বিশ্ববিদ্যালয়ের পক্ষে খেলেছেন।
শৌখিন খেলোয়াড় হিসেবে ক্রিকেট খেলায় অংশ নিতেন। ডানহাতি ব্যাটসম্যান ছিলেন তিনি। প্রথম বিশ্বযুদ্ধের পর সমারসেটের শীর্ষস্থানীয় ব্যাটসম্যানের মর্যাদা পেয়েছিলেন। এরফলে টেস্ট ক্রিকেটে অংশগ্রহণ করার জন্য আমন্ত্রিত হন।
২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে জ্যাক ম্যাকব্রায়ানের। এটিই তাঁর একমাত্র টেস্টে অংশগ্রহণ ছিল। তবে, ঐ টেস্টের পরিসংখ্যানগত দিক দিয়ে অদৃশ্য অবস্থায় রয়েছেন। ওল্ড ট্রাফোর্ডে অনুষ্ঠিত টেস্টে সফরকারী দক্ষিণ আফ্রিকার বিপক্ষে খেলাটি বৃষ্টিবিঘ্নিত হয়। ফলশ্রুতিতে, একমাত্র টেস্ট ক্রিকেটার হিসেবে দীর্ঘ ৬৬.৫ ওভার মাঠে অবস্থান করেও না ব্যাট, না বোল্ড, না ফিল্ডার হিসেবে কোন আউটের সাথে সম্পর্ক ছিল তাঁর। এরপর আর তিনি কোন টেস্টে অংশগ্রহণের সুযোগ লাভ করেননি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯২৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
ক্রিকেটের পাশাপাশি হকি খেলায়ও পারদর্শীতা দেখিয়েছেন তিনি। ১৯২০ সালে বেলজিয়ামের অ্যান্টওয়ার্পে অনুষ্ঠিত গ্রীষ্মকালীন অলিম্পিক প্রতিযোগিতায় গ্রেট ব্রিটেন ও আয়ারল্যান্ডের প্রতিনিধিত্ব করেন। ঐ প্রতিযোগিতায় তাঁর দল স্বর্ণপদক জয় করেছিল।
১৪ জুলাই, ১৯৮৩ তারিখে ৯১ বছর বয়সে ক্যামব্রিজে জ্যাক ম্যাকব্রায়ানের দেহাবসান ঘটে।
প্রসন্নচন্দ্র তর্করত্ন
প্রসন্নচন্দ্র তর্করত্ন নবদ্বীপের একজন বিশিষ্ট শ্রেষ্ঠ পন্ডিত। ঊনবিংশ শতাব্দীর শুরুর দিকে তিনি নবদ্বীপে টোলে পন্ডিত ছিলেন। এছাড়াও নবদ্বীপের রাজপুরোহিত বংশীয় একজন প্রধান পণ্ডিতও ছিলেন। তিনি গােলােকনাথ ন্যায়রত্নের ছাত্র ছিলেন।
তিনি নবদ্বীপ মহাবিদ্যালয়ের কাছে টোল স্থাপন করে শিক্ষকতা করতেন। পরে লক্ষৌয়ের বাবুলাল নামে একজন ধনী ব্যক্তি তাঁর টোলটি পাকা ইমারতের তৈরী করে দিয়েছিলেন। তারপর থেকে এটিই নবদ্বীপের "পাকাটোল"' নামে বিখ্যাত। এই টোলে মিথিলা, দিল্লী, লাহোর, মাদ্রাজ, পুরী প্রভৃতি বিভিন্ন প্রদেশ থেকে ছাত্ররা এসে অধ্যয়ন করেন। তার আবাসিক ১৪ জন ছাত্রদের মধ্যে ৫ জন দিল্লি ও লাহোর থেকে, মিথিলা থেকে ৬ জন, দুই জন পুরী এবং একজন তামিলনাড়ু থেকে এসে পড়াশোনা করতেন।
এছাড়াও নবদ্বীপ পৌরসভা প্রতিষ্ঠার সময় উপস্থিত এগারো জন সভ্যের মধ্যে তিনিও একজন সভ্য।
আ স্টার ইজ বর্ন (১৯৫৪-এর চলচ্চিত্র)
আ স্টার ইজ বর্ন () হল ১৯৫৪ সালে মুক্তিপ্রাপ্ত মার্কিন সঙ্গীতধর্মী চলচ্চিত্র। এটি পরিচালনা করেছেন জর্জ কিউকার এবং ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন মস হার্ট। এতে কেন্দ্রীয় চরিত্রে অভিনয় করেন জুডি গারল্যান্ড ও জেমস মেসান।
সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ বিবেচনায় ২০০০ সালে লাইব্রেরি অব কংগ্রেস ছবিটিকে মার্কিন যুক্তরাষ্ট্রের জাতীয় ফিল্ম রেজিস্টিতে সংরক্ষণের জন্য নির্বাচিত করে। চলচ্চিত্রটি আমেরিকান ফিল্ম ইনস্টিটিউটের ২০০২ সালে করা ১০০ বছর...১০০ আবেগ তালিকায় ৪৩তম এবং ২০০৬ সালে করা সেরা সঙ্গীতধর্মী চলচ্চিত্রের তালিকায় ৭ম স্থান অধিকার করে। দ্য ম্যান দ্যাট গট অ্যাওয়ে গানটি এএফআইয়ের চলচ্চিত্রে ব্যবহৃত ১০০ শীর্ষ গানের তালিকায় ১১তম স্থান অধিকার করে।
এটি "আ স্টার ইজ বর্ন"-এর তিনটি প্রাতিষ্ঠানিক পুনর্নির্মাণের প্রথম চলচ্চিত্র। ১৯৭৬ সালে বারবারা স্ট্রাইস্যান্ড ও ক্রিস ক্রিস্টোফারসন অভিনীত দ্বিতীয় এবং ২০১৮ সালে লেডি গাগা ও ব্র্যাডলি কুপার অভিনীত তৃতীয় পুনর্নির্মাণ মুক্তি পায়।
আ স্টার ইজ বর্ন (১৯৭৬-এর চলচ্চিত্র)
আ স্টার ইজ বর্ন () হল ১৯৭৬ সালে মুক্তিপ্রাপ্ত মার্কিন প্রণয়মূলক সঙ্গীতধর্মী নাট্য চলচ্চিত্র। ছবিটি পরিচালনা করেছেন ফ্রাঙ্ক পিয়েরসন এবং ১৯৩৭ সালে মুক্তিপ্রাপ্ত "একই নামের" চলচ্চিত্র অবলম্বনে এর চিত্রনাট্য রচনা করেছেন ফ্রাঙ্ক পিয়েরসন, জন গ্রেগরি ডান ও জোন ডিডিয়ন। এতে একজন তরুণ গায়িকা (বারবারা স্ট্রাইস্যান্ড) একজন প্রতিষ্ঠিত রক অ্যান্ড রোল তারকার (ক্রিস ক্রিস্টোফারসন) সাথে পরিচিত হন এবং প্রেমে পড়েন, যার কর্মজীবন পতনের দিকে যেতে থাকে।
চলচ্চিত্রের "এভারগ্রিন" গানটি শ্রেষ্ঠ মৌলিক গান বিভাগে একটি একাডেমি পুরস্কার অর্জন করে এবং ছবিটি আরও তিনটি একাডেমি পুরস্কারের মনোনয়ন লাভ করে। ১৯৭৭ সালে প্রদত্ত গোল্ডেন গ্লোব পুরস্কারে ছবিটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, অভিনেত্রী, অভিনেতা, মৌলিক সুর ও মৌলিক গানের পুরস্কার অর্জন করে।
এটি "আ স্টার ইজ বর্ন"-এর তিনটি প্রাতিষ্ঠানিক পুনর্নির্মাণের দ্বিতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত "প্রথম" এবং ২০১৮ সালে লেডি গাগা ও ব্র্যাডলি কুপার অভিনীত "তৃতীয়" পুনর্নির্মাণ মুক্তি পায়।
নারী শক্তি পুরস্কার
নারী শক্তি পুরস্কার (পূৰ্বতন স্ত্ৰী শক্তি পুরস্কার) মহিলাদের প্রাগ্রসর উৎকৃষ্ট অবদানের জন্য ভারত সরকার-এর মহিলা ও শিশু বিকাশ মন্ত্ৰণালয় প্ৰদান করা পুরস্কার। সৰ্বমোট ছয়টি বিষয়ে এই পুরস্কার প্ৰদান করা হয়। কঠিন পরিস্থিতির মধ্যে মহিলাদের অদম্য সাহসের বলে ব্যক্তিগত, সামাজিক ও পেশাদারি জীবনে উৎকৃষ্ট ফলাফল দেখানো নারীকে এই পুরস্কার প্ৰদান করা হয়। সাথে মহিলা সবলীকরণ ও মহিলার সামাজিক স্থিতির উন্নতি সাধন করার স্বীকৃতি স্বরূপ এই পুরস্কার প্ৰদান করা হয়।
১৯৯১ সালে প্ৰথমবার এই পুরস্কার প্ৰদান করা হয়েছিল। সেই বছরের আন্তৰ্জাতিক নারী দিবস উপলক্ষে ৮ মাৰ্চ তারিখে নতুন দিল্লীতে ভারতের রাষ্ট্ৰপতি এই পুরস্কারের শুভারম্ভ করে। ততখন থেকে প্ৰতি বছর ৮ মাৰ্চ তারিখে এই পুরস্কার প্ৰদান করা হয়। আগে এই পুরস্কারের নাম "স্ত্ৰী শক্তি পুরস্কার" ছিল। পরে এর নাম "নারী শক্তি পুরস্কার" করা হল। এই পুরস্কারের সাথে আগে ১ লাখ টাকা ও একটি প্ৰশস্তি পত্ৰ প্ৰদান করা হয়েছিল। বৰ্তমান এর অৰ্থমূল্য ৩ লাখ টাকা করা হল।
এই পুরস্কার ভারতীয় ইতিহাসেরর বীরাঙ্গনার নামে নামকরণ করা হয়েছে। নিচে উল্লেখ করা শ্ৰেণীসমূহে এই পুরস্কার প্ৰদান করা হয়:
নারী শক্তি পুরস্কারের গাইডলাইন
আ স্টার ইজ বর্ন (২০১৮-এর চলচ্চিত্র)
আ স্টার ইজ বর্ন () হল ২০১৮ সালে মুক্তিপ্রাপ্ত মার্কিন প্রণয়মূলক-সঙ্গীতধর্মী নাট্য চলচ্চিত্র। ছবিটি পরিচালনা করেছেন ব্র্যাডলি কুপার। এটি তার পরিচালিত প্রথম চলচ্চিত্র। ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন এরিক রথ, ব্র্যাডলি কুপার, উইল ফেটারস। এতে শ্রেষ্ঠাংশে অভিনয় করেছেন লেডি গাগা, ব্র্যাডলি কুপার, অ্যান্ড্রু ডাইস ক্লে, ডেভ চ্যাপেল ও স্যাম এলিয়ট।
এটি "আ স্টার ইজ বর্ন"-এর তিনটি প্রাতিষ্ঠানিক পুনর্নির্মাণের তৃতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত "প্রথম" এবং ১৯৭৬ সালে বারবারা স্ট্রাইস্যান্ড ও ক্রিস ক্রিস্টোফারসন অভিনীত "দ্বিতীয়" পুনর্নির্মাণ মুক্তি পায়; এছাড়া ২০১৩ সালে একই গল্পে বলিউড চলচ্চিত্র "আশিকি টু" মুক্তি পায়।
"আ স্টার ইজ বর্ন" ছবিটির উদ্বোধনী প্রদর্শনী হয় ২০১৮ সালের ৩১শে আগস্ট ৭৫তম ভেনিস চলচ্চিত্র উৎসবে এবং ওয়ার্নার ব্রসের পরিবেশনায় ছবিটি ৫ই অক্টোবর মার্কিন যুক্তরাষ্ট্রে মুক্তি পায়। মুক্তির পর ছবিটি কুপার, গাগা ও এলিয়টের অভিনয়, কুপারের পরিচালনা এবং এর চিত্রনাট্য, চিত্রগ্রহণ, ও সঙ্গীতের জন্য প্রশংসিত হয়। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট ছবিটিকে ২০১৮ সালের সেরা ১০ চলচ্চিত্রের একটি হিসেবে স্থান দেয়। ছবিটি একাধিক পুরস্কার অর্জন করেছে। ৭৬তম গোল্ডেন গ্লোব পুরস্কারে ছবিটি সেরা নাট্যধর্মী চলচ্চিত্রসহ পাঁচটি বিভাগে মনোনয়ন লাভ করে এবং গাগা "শ্যালো" গানের জন্য সেরা মৌলিক গানের পুরস্কার অর্জন করেন।
আ স্টার ইজ বর্ন
আ স্টার ইজ বর্ন এর দ্বারা বুঝানো হতে পারেঃ
ঐ নিতম
"ঐ নিতম "(মিচিং: Oi: Nitom) অসমের মিচিং জনগোষ্ঠীর পরম্পরাগত গান। ঐনিতমের অৰ্থ 'প্ৰিয় জনের গীত'। এই শ্ৰেণীর গান মিচিংদের এক প্ৰমুখ লোকগীত শৈলী হিসাবে বিবেচিত হয়েছে। ঐনিতমসমূহে সাধারণত প্ৰেমের ভাব প্ৰতিস্ফুট হয়ে ওঠে।
মিচিং ভাষায় ঐনিতম শব্দের অৰ্থ 'প্ৰিয় জনের গীত'।
মিচিংদের অনেক শ্ৰেণীর লোকগীত আছে, যেমন আবাং, কাবাং, বিরিগ, লুপো, ঐনিতম ইত্যাদি। মিচিং লোকদের অন্যান্য লোকগীতের তুলনায় পরে, ঐনিতম অধিক জনপ্ৰিয়তা লাভ করতে সক্ষম হয়েছে। মিচিং লোকগীতকে ভাগ করার অন্য এক বিধি হল এমন - ধাৰ্মিক আবাং, ঐনিতম, কাবান, ক-নি-নাম ও মমান। ঐনিতম প্ৰেমের গীত, কাবান দুখের গীত, ক-নি-নাম নিচুকণি গীত ইত্যাদি।
অতীতে কাবান গীতে জনপ্ৰিয়তা পরিলক্ষিত হত, পরে বৰ্তমানে সেই স্থান ঐনিতম দখল করেছে।
মিচিংগণ আলি আঃয়ে লৃগাঙের মত পৰ্বত ঐনিতমের সুরে নৃত্য করে।
ঐনিতমকে প্ৰেমের গানন বলা যায়। প্ৰকৃতিসম্বন্ধীয় লিখনশৈলী ও চৈত্ৰিক চিহ্ন ব্যবহারে ঐনিতম বিহুর সাথে সাদৃশ্য প্ৰকট করে।
ঐনিতমের এক উদাহরণ,
"লঙে মিক্সি দিনামদেম"
"আপঙেপে তি:লাংকা"
"য়ুমে মিক্সি দেনামদেম"
"কেরাচিনপে রম্লাংকা"
গ্রিন বুক (চলচ্চিত্র)
গ্রিন বুক () হল ২০১৮ সালে মুক্তিপ্রাপ্ত মার্কিন হাস্যরসাত্মক নাট্যধর্মী চলচ্চিত্র। ছবিটি পরিচালনা করেছেন পিটার ফ্যারেলি এবং ফ্রাঙ্ক টনি লিপ ভালেলঙ্গা ও ডন শার্লির সাক্ষাৎকার ও ভালেলঙ্গার স্ত্রীর কাছে লেখা চিঠির ভিত্তিতে এটি রচনা করেছেন পিটার ফ্যারেলি, ব্রায়ান কারি ও নিক ভালেলঙ্গা। ১৯৬০-এর দশকের ডিপ সাউথের পটভূমিতে নির্মিত ছবিটিতে আফ্রো-মার্কিন ধ্রুপদী ও জ্যাজ পিয়ানোবাদক ডন শার্লি (মাহারশালা আলি) ও তার ইতালীয়-মার্কিন গাড়ি চালক ও দেহরক্ষী টনি ভালেলঙ্গা’র (ভিগো মর্টনসন) বিভিন্ন সফরের ঘটনা চিত্রিত হয়েছে। ছবির নামটি নেওয়া হয়েছে ভিক্টর হুগো গ্রিনের বিংশ শতাব্দীর মাঝামাঝি সময়ের আফ্রো-মার্কিন ভ্রমনকারীদের জন্য লেখা "দ্য নিগ্রো মটরিস্ট গ্রিন বুক" গাইডবই অনুসারে, এই বইটি তাদের বিভিন্ন মোটেল ও রেস্তোরাঁ খুঁজে পেতে সাহায্য করত।
গ্রিন বুক ছবিটির উদ্বোধনী প্রদর্শনী অনুষ্ঠিত হয় ২০১৮ সালের ১১ই সেপ্টেম্বর টরন্টো আন্তর্জাতিক চলচ্চিত্র উৎসবে, সেখানে ছবিটি পিপলস চয়েস পুরস্কার জয় লাভ করে। ছবিটি ইউনিভার্সাল পিকচার্সের পরিবেশনায় ১৬ই নভেম্বর মার্কিন যুক্তরাষ্ট্রে প্রেক্ষাগৃহে মুক্তি পায়। মুক্তির পর ছবিটি সমালোচকদের কাছ থেকে ইতিবাচক পর্যালোচনা অর্জন করে, মর্টনসন ও আলির অভিনয় প্রশংসিত হয়, কিন্তু এর ঐতিহাসিক ভুলগুলোর জন্য কিছু নেতিবাচক সমালোচনাও দেখা যায়। ছবিটি ২০১৮ সালের সেরা চলচ্চিত্র হিসেবে ন্যাশনাল বোর্ড অব রিভিউ পুরস্কার অর্জন করে এবং আমেরিকান ফিল্ম ইনস্টিটিউট ছবিটিকে সেরা ১০ তালিকায় নির্বাচন করে। ৭৬তম গোল্ডেন গ্লোব পুরস্কারে ছবিটি পাঁচটি বিভাগে মনোনয়ন লাভ করে, এবং সেরা সঙ্গীতধর্মী বা হাস্যরসাত্মক চলচ্চিত্র, সেরা পার্শ্ব অভিনেতা ও সেরা চিত্রনাট্যের পুরস্কার অর্জন করে।